**ANEXA nr. 17**

**La Acordul standard de Interconectare intre TELEKOM ROMANIA MOBILE si OPERATOR – „Acordul de Interconectare”**

**Conventia de confidentialitate**

**CONVENȚIE DE CONFIDENȚIALITATE A PARTENERULUI**

Prezenta Convenție de Confidențialitate (“**Convenție**”) este încheiată la data de \_\_\_\_\_\_\_\_\_\_\_\_\_\_\_\_\_\_, între:

Telekom Romania Mobile Communications S.A. cu sediul social în \_\_\_\_\_\_\_\_\_\_\_, înregistrată la Registrul Comerțului sub numărul \_\_\_\_\_\_\_\_\_\_\_\_\_, Cod Unic de Identificare (C.U.I) \_\_\_\_\_\_\_\_\_\_\_\_\_, , reprezentată legal de către \_\_\_\_\_\_\_\_\_\_\_\_\_ în calitate de \_\_\_\_\_\_\_\_\_\_\_ (denumită în continuare "Telekom Romania Mobile"),

**\_\_\_\_\_\_\_\_\_\_\_\_\_\_\_** cu sediul social în \_\_\_\_\_\_\_\_\_\_\_\_\_\_\_, înregistrată la Registrul Comerțului sub numărul \_\_\_\_\_\_\_\_\_\_\_\_\_\_\_, Cod Unic de Identificare (C.U.I) \_\_\_\_\_\_\_\_\_\_\_\_\_\_, reprezentată legal de către \_\_\_\_\_\_\_\_\_\_\_\_\_ în calitate de \_\_\_\_\_\_\_\_\_\_\_\_\_\_ (denumită în continuare "Partenerul"), și

Telekom Romania Mobile și Partenerul vor fi în continuare denumite în mod individual ”**Partea**” și colectiv ”**Părțile**”

**Având în vedere că** Părțile au convenit sa înceapă discuțiile și negocierile în scopul încheierii unui Acord de interconectare;

**Având în vedere că** în cadrul acestor discuții și negocieri Telekom Romania Mobile va divulga Partenerului anumite Informații Confidențiale (după cum sunt definite mai jos); și

**Având în vedere că** Părțile au convenitca divulgarea și utilizarea Informațiilor Confidențiale vor fi făcute în termenii și condițiile prezentei Convenții.

**Prin urmare**, Părțile stabilesc următoarele:

**1 DEFINIȚII**

“*Informații*

*Confidențiale*” desemnează orice date și/sau informații, indiferent de natura acestora, divulgate de către Telekom Romania Mobile Partenerului (inclusiv, dar fără limitare, informații tehnice și/sau comerciale), indiferent de modul de prezentare – scris, verbal, prin transmisie electronică de date ori prin orice alte mijloace - indiferent de suportul pe care se gasesc și indiferent dacă este sau nu specificat că acestea sunt confidențiale.

"*Scopul*" reprezintă evaluările, discuțiile și negocierile privind incheierea unui acord de interconectare

**2 NEDIVULGAREA INFORMAȚIILOR CONFIDENȚIALE**

2.1 Partenerul nu va divulga Informațiile Confidențiale către nicio terță parte.

2.2 În plus față de obligația prevăzută la sub-articolul 2.1, Partenerul va fi răspunzător pentru: (i) orice pierdere, furt sau altă divulgare neglijentă a Informațiilor Confidențiale, și (ii) orice divulgare neautorizată a Informațiilor Confidențiale de către persoane (inclusiv, dar fără limitare la angajații actuali sau foștii angajați) sau entități cărora Partenerul, în conformitate cu prezenta Convenție, are dreptul de a le divulga Informații Confidențiale.

2.2 Orice Informații Confidențiale furnizate de către Telekom Romania Mobile Partenerului vor rămâne proprietatea Telekom Romania Mobile.

2.3 Telekom Romania Mobile va păstra toate drepturile, titlurile și beneficiile asupra Informațiilor sale Confidențiale

**3 UTILIZAREA INFORMAȚIILOR CONFIDENȚIALE**

3.1 Partenerul este îndreptățit la utilizarea Informatiilor Confidentiale numai in vederea realizarii Scopului.

3.2 Informațiile Confidențiale furnizate potrivit Convenției vor fi considerate a fi furnizate “după cum sunt”, fără vreo garanție de vreun fel iar Partenerul convine că nici Telekom Romania Mobile, nici afiliații săi nu vor fi răspunzători pentru nicio daună de niciun fel rezultand din utilizarea de către Partener a Informațiilor Confidențiale.

**4 DIVULGAREA PERMISĂ A INFORMAȚIILOR CONFIDENȚIALE**

4.1 Partenerul va restrânge distribuirea Informațiilor Confidențiale la angajații săi care trebuie să primească astfel de informații în vederea atingerii Scopului.

4.2 Părțile confirmă că Partenerul poate divulga Informațiile Confidențiale numai către consultanții, antreprenorii, subantreprenorii, reprezentanții săi, sau persoane și entități similare, cu acordul prealabil al Telekom Romania Mobile. În cazul în care Telekom Romania Mobile acordă un astfel de consimțământ, Partenerul garantează că oricare dintre consultanții, antreprenorii, subantreprenorii, reprezentanții săi sau alte persoane și entități similare cărăra le vor fi divulgate Informațiile Confidențiale, vor fi obligați și se vor supune termenilor prezentei Convenții.

**5 NERENUNȚAREA; DAUNE INTERESE**

Neexecutarea unor prevederi ale prezentei Convenții de către Telekom Romania Mobile sau neexercitarea unui drept cu privire la aceasta, nu vor fi interpretate drept renunțare a Telekom Romania Mobile la drepturile respective.

Partenerul declară prin prezenta că orice încălcare a obligațiilor de confidentialitate va îndreptăți Telekom Romania Mobile la plata de daune interese.

In plus, Părțile sunt de acord că daunele interese menționate mai sus nu vor prejudicia remediile permise de lege pentru prevenirea, diminuarea sau încetarea oricărei încălcări sau încălcări potențiale a acestei Convenții de către Partener, precum și orice pierdere conexă.

**6 DURATA ȘI ÎNCETAREA**

6.1 Prezenta Convenție intră în vigoare în ziua semnării sale de către ambele Părți și va rămâne în vigoare:

- până la data semnării Acordului de interconectare, dacă va fi cazul; sau

- până la împlinirea unui termen de 5 ani de la data semnări sale,

oricare dintre acestea intervine prima.

**7 LEGEA APLICABILĂ ȘI SOLUȚIONAREA DISPUTELOR**

7.1 Prezenta Convenție va fi guvernată și interpretată conform legilor române.

7.2 Toate disputele, diferendele sau problemele ivite între Părți cu privire la vreo chestiune decurgând sau în legătură cu Convenția, vor fi soluționate definitiv de către instanțele competente române din București.

**8 CLAUZE DIVERSE**

8.1 În cazul în care oricare dintre prevederile prezentei Convenții este contrară legii, ordinii publice sau bunelor moravuri, toate celelalte prevederi ale prezentei Convenții rămân valabile și se vor aplica în continuare, iar clauzele nule vor fi înlocuite de drept cu dispoziții legale aplicabile.

8.2 Această Convenție nu va constitui, crea, valida sau implica în vreun alt fel o asociere, parteneriat sau organizații formale comerciale de vreun fel și nici nu va constitui, crea, valida sau implica în vreun alt fel o obligație sau angajament al vreunei Părți, de a înainta o propunere sau de a executa un contract cu cealaltă Parte sau de a se abține de la încheierea unui contract sau negocieri cu orice altă parte.

8.3 Orice notificare adresată de către una dintre Părți celeilalte, cu privire la această Convenție, va fi considerată valabilă dacă este comunicată la adresa menționată la începutul Convenției. Orice notificări vor fi făcute în scris, vor fi semnate oficial și predate personal ori trimise prin scrisoare recomandată cu confirmare de primire. Orice schimbare a adresei menționate mai sus va fi prompt notificată de către partea respectivă, conform acestui paragraf.

8.4 Prezenta Convenție constituie întreaga întelegere dintre Părți cu privire la obiectul său și înlocuiește toate contractele, înțelegerile și aranjamentele prealabile dintre acestea, fie ele verbale sau scrise.

8.5 Orice modificare a prezentei Convenții va fi convenită în scris de către ambele Părți și va conține referiri la prezenta Convenție.

8.6 Se înțelege că nici prezenta Convenție si nici discutiile ce vor incepe inter Parti dupa incheierea acesteia nu sunt destinate și nu obligă pe niciuna dintre Părți să încheie Acordul de interconectare sau să înceapă orice relație posibilă sau altă tranzacție.

Această Convenție a fost semnată de către Părți astăzi, \_\_\_/\_\_\_/\_\_\_, fiind redactată în limba engleză, în două (2) copii indentice, câte una (1) dintre acestea fiindu-i predată fiecărei Părți.

Telekom Romania Mobile

Reprezentată de către:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Partener

Reprezentată de către:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_