**ANEXA nr. 16**

**La Acordul standard de Interconectare intre TELEKOM ROMANIA MOBILE si OPERATOR – „Acordul de Interconectare”**

**PORTABILITATEA NUMERELOR**

Serviciul de portabilitate furnizat de Telekom Romania Mobile în temeiul Ofertei de Referinţă, conform prevederilor legale în vigoare, este descris în detaliu în cuprinsul prezentei anexe.

## A. Numerotația în contextul portabilității

**A.1** În baza acestui Acord, între Telekom România Mobile și Operator sunt portabile numerele din următoarele categorii de resurse de numerotaţie din Planul Naţional de Numerotaţie (PNN):

* numere independente de locaţie din domeniul 0Z=03;
* numere naţionale nongeografice din domeniul 0Z=07, indiferent de modalitatea de plată a apelurilor pentru serviciile de telefonie mobilă destinate publicului furnizate prin intermediul acestora (în avans sau ulterior furnizării serviciilor);

**A.2** Nu fac obiectul portabilităţii intre Parti:

* numerele utilizate numai în interiorul unei reţele;
* numerele care fac parte din alte domenii PNN decât cele prevăzute la art. A.1;
* numerele pentru care Părțile nu au definit servicii în Acordul de Interconectare.

**A.3** Blocurile de numere care pot fi portate sunt cele publicate pe pagina de Internet a ANCOM şi a Operatorului bazei de date centralizate (OpBDC).

**A.4** În urma portării nu se va putea schimba destinația numerelor prevazută în PNN.

**A.5**. În contextul portabilității, în situația unui apel de la sau către un număr portat, pentru serviciile de interconectare care fac obiectul Acordului de interconectare, numerotația transmisă pe legaturile de interconectare poate fi diferită de plajele de numerotație care se regăsesc în Anexa 4 „Plaje de numerotație” a Acordului de interconectare.

**A.6** În situația apelurilor internaționale către numerele portate, numerotația primită pe legătura de interconectare poate să difere de numerotația cuprinsă în PNN.

**A.7** În cazul originării apelurilor de la un număr portat, datele de identificare a liniei apelante (CLI) ce vor fi prezentate sunt cele corespunzătoare numărului portat, apartinând plajelor de numerotație din domeniile PNN pentru care FO este titular al LURN.

## B. Drepturile şi obligaţiile FD şi ale FA

**B.1** FD nu poate condiţiona portarea unui număr de plată de către abonat a unor tarife suplimentare asociate procesului de portare.

**B.2** FD iniţial nu poate asigna altui abonat numărul portat, până la primirea informaţiei privind eliberarea numărului.

**B.3** FA are obligaţia de a nu schimba, în urma portării, destinaţia numărului prevăzută în PNN.

**B.4** În cazul originării apelurilor de la un număr portat, datele de identificare a liniei apelante (CLI) ce vor fi prezentate sunt cele corespunzătoare numărului portat, aparținând plajelor naționale de numerotație din domeniile planului național de numerotație pentru care FD Inițial este titular al LURN.

**B.5** În termen de 5 zile de la încetarea contractului dintre abonat şi FA cu privire la furnizarea de servicii prin intermediul unui număr portat, FA are obligaţia de a informa FD iniţial sau, după caz, ANCOM cu privire la eliberarea numărului portat, prin intermediul operatorului bazei de date centralizate.

**B.6** FA nu are dreptul de a reasigna numărul portat după încetarea contractului având ca obiect furnizarea de servicii prin intermediul numărului respectiv.

**B.7** În cazul încetării dreptului FD iniţial de a utiliza, pe baza licenţei de utilizare a resurselor de numerotaţie, un anumit număr portat, FA şi abonatul acestuia au dreptul de a utiliza în continuare acest număr, dacă este posibil din punct de vedere tehnic, până la încetarea furnizării serviciului de către FA prin intermediul numărului respectiv.

**B.8** În situaţia în care ANCOM realocă, prin licenţa de utilizare a resurselor de numerotaţie, blocul de numere care conţine numărul portat, titularul licenţei de utilizare a resurselor de numerotaţie va fi considerat FD iniţial.

## C. RUTAREA APELURILOR

**C.1** Metoda de rutare folosită de Telekom România Mobile pentru a asigura serviciul de portabilitate a numerelor este All Call Query (ACQ).

**C.2** Metoda de rutare folosită de OPERATOR pentru a asigura serviciul de portabilitate a numerelor este ..........................................................

**C.3** Serviciul furnizat de Telekom România Mobile: pentru apelurile primite de la Operator constă în realizarea operaţiunilor de portare necesare pentru fiecare apel în vederea terminării apelului fie în rețeaua proprie (dacă numărul nu a fost portat) fie în rețeaua acceptoare (dacă numărul a fost portat), cu condiția să existe un Acord de Interconectare și o legatură de interconectare activă între Telekom România Mobile și FA. Tarifele și modul de aplicare a acestora sunt prevăzute în Anexa nr. 2, ,,Servicii Furnizate, Condiţii și Tarife Aferente”.

**C.4** Serviciul furnizat de OPERATOR: pentru apelurile primite de la Telekom România Mobile constă în ..............................................................................

**C.5** În mod excepțional, metoda de rutare OR va putea fi utilizată atât de Operator cât și de Telekom România Mobile, în cazul unor defecțiuni tehnice, până la remedierea acestora, sau în primele 24 de ore dupa portarea unui număr (termenul de actualizare a bazelor de date operaționale utilizate în procesul de rutare).

**C.6** În cazul utilizării metodei de rutare OR, furnizorul care originează apelul va ruta apelurile către numerele portate în acelaşi mod ca şi pentru cele către numerele neportate.

**C.7** Atât Operatorul cât și Telekom România Mobile vor ruta apelurile în conformitate cu prevederile Anexei nr. 1 si Anexei nr. 1bis la Acordul standard pentru Interconectare.

**C.8 Principii de rutare ale apelurilor**

**C.8.1 Telekom România Mobile aplică următoarele principii de rutare ale apelurilor:**

**C.8.1.1** Apeluri de ieșire

Telekom România Mobile va marca toate apelurile de ieșire din rețeaua proprie cu RN aparținând FA și le va ruta către FA direct sau prin tranzit, în funcție de Acordurile de interconectare și configurația de interconectare existente.

**C.8.1.2** Apeluri de intrare

Telekom România Mobile va efectua, pentru apelurile nemarcate cu RN, verificarea în baza de date BDOp, va adăuga RN și va ruta corespunzător toate apelurile în rețeaua proprie sau în rețeaua FA direct sau prin tranzit, dupa caz. Pentru apelurile marcate cu RN, daca RN este propriu Telekom România Mobile, apelurile vor fi rutate corespunzator către utilizatorul Telekom România Mobile destinatar, indiferent că este utilizator propriu Telekom România Mobile sau utilizator portat în rețeaua Telekom România Mobile.

**C.8.1.3** **Telekom România Mobile nu va putea finaliza apelurile de intrare (va elibera apelurile) in urmatoarele situații:**

* Apelul de intrare nu are RN iar B-no nu aparţine reţelei Telekom România Mobile (conform LURN sau în urma portării lui);
* Apelul de intrare are RN care nu este al reţelei Telekom România Mobile;
* Apelul de intrare are RN al reţelei Telekom România Mobile, fiind alocat pentru o resursă fixa dar are asociat un B-no mobil;
* Apelul de intrare are RN al reţelei Telekom România Mobile, fiind alocat pentru o resursă mobilă dar are asociat un B-no fix;
* Apelul de intrare are RN al reţelei Telekom România Mobile iar B-no nu apartine retelei Telekom România Mobile (conform LURN sau in urma portarii lui);

**C.8.1.4** In situaţiile excepţionale în care Operator nu va putea aplica metoda ACQ si va utiliza metoda OR, iar:

* Operator nu va marca cu RN apelurile de ieșire, Telekom România Mobile va face operaţiunile necesare de verificare in baza de date a apelurilor primite si pentru cazul in care Bno nu aparţine reţelei Telekom România Mobile va adauga RN si le va termina corespunzător în funcţie de destinatie. Tarifele si modul de aplicare sunt cele prevăzute în Anexa nr. 2, ,,Servicii Furnizate, Condiţii și Tarife Aferente”;
* Operator va marca cu RN al reţelei Telekom România Mobile apelurile de ieșire, in conditiile in care B-no aparţine reţelei Telekom România Mobile dar fara a fi un numar portat din reţeaua Operator in reţeaua Telekom România Mobile, atunci aceasta este indreptățită sa elibereze acest apel.

**C.8.2 OPERATOR aplică următoarele principii de rutare ale apelurilor:**

...............................................................................................

**C.9** Dacă una din Părți (Partea prejudiciată) constată că cealaltă Parte (Partea în culpă) transmite în mod repetat către rețeaua sa apeluri având RN greșit sau RN incorect asociat cu rețeaua de destinatie a apelului, Partea prejudiciată (cea care primește apelul) va notifica în cel mai scurt timp Partea în culpă (cea originatoare) despre problema aparută, urmând că Partea în culpă să corecteze situația aparută în termen de 24 de ore de la notificare. Dacă Partea în culpă nu remediază situația aparută în termenul menționat mai sus, Partea prejudiciată este îndreptățită să se adreseze organelor de reglementare.

## C.10 Numere de rutare

În cazul rețelei Telekom România Mobile, RN identifică Operatorul precum și tipul serviciului furnizat de fiecare Parte.

Numerele de rutare Telekom România Mobile sunt specificate în Anexa 4 la Acord, actualizarea listei cu alocarea numerelor de rutare se va face numai prin Act Adițional la prezentul Acord.

**C.11** In cazul in care metoda de rutare utilizată de către Operator în vederea asigurării portabilităţii numerelor este OR (Onward Routing), iar Operator intenţionează să schimbe metoda de rutare si sa utilizeze ACQ („All Call Query”), Operator trebuie să notifice Telekom Romania Mobile cu cel puţin 30 (treizeci de zile) înainte de a pune în practică schimbarea metodei de rutare a apelurilor astfel încât ambele părţi să poate efectua testele şi configurările necesare din sistemele Părţilor.

Până in momentul când Operator va putea furniza metoda de rutare ACQ, toate apelurile de voce iniţiate de către Operator către reţeaua TKRM vor fi trimise fără RN şi Telekom Romania Mobile va interoga Baza de date pentru portabilitate. Telekom Romania Mobile nu va permite niciun apel din reteaua Operator cu RN fals sau invalid. Apelurile cu RN fals sau invalid vor fi rejectate.

## D. CALITATEA SERVICIULUI

**D.1** Când un număr este portat, la stabilirea apelului pot apărea întârzieri suplimentare care pot afecta calitatea serviciului, determinate de:

• timpul de interogare a bazei de date operationale (BDOp);

• timpul necesar pentru introducerea unui ton specific (Beep)

• timpul de stabilire a unor conexiuni suplimentare, inclusiv tranzit dacă este cazul (timpul necesar pentru rutarea apelului către destinaţia corectă).

**D.2** Întârzierile adiţionale în stabilirea apelurilor către un număr portat exceptând tonalitatea de avertizare impusă de ANCOM nu vor fi mai mari de o secundă faţă de cele către un număr neportat.

**D.3** Prevederile art D.2 de mai sus sunt aplicabile doar apelurilor ce au drept destinatie un numar portat in reteaua unuia dintre cei doi operatori – Telekom România Mobile sau Operator. În cazul în care, în urma interogarii bazei de date operaționale Operator sau Telekom România Mobile constată că destinația unui apel reprezintă un număr portat în alte rețele mobile sau fixe, apelul respectiv va fi rutat către rețeaua corespunzătoare, situație în care Operatorul sau Telekom România Mobile nu mai poate fi ținut responsabil pentru durata totală de timp necesară stabilirii cu succes a acestor apeluri.

**D.4** Apelurile terminate la un număr portat nu vor suferi deteriorări ale indicatorilor de calitate faţă de apelurile terminate la numere neportate.

## E. TESTE TEHNICE DE PORTABILITATE

Testele se vor stabili de comun acord între Telekom România Mobile și Operator în funcție de acordurile încheiate cu alți operatori și între alți operatori, respectiv, în funcție de metodele de rutare folosite.

## 

## G. Tarife

Tarifele percepute de către Telekom Mobile România pentru numere portate sunt în conformitate cu prevederile Anexei nr. 2, ,,Servicii Furnizate, Condiţii și Tarife Aferente”.

**Telekom Romania Mobile Operator**

**Communications S.A.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_